སྲིད་འཛིན་བྷོ་ཤིའི་སྐབས་སུ་ཨ་རིའི་གྲོས་ཚོགས་གོང་འོག་གཉིས་ནང་འཇིགས་སྐུལ་པར་གཅར་རྡུང་བྱེད་པའི་སྲིད་བྱུས་ཐོག་སྤྱི་མཐུན་ཚོགས་དང་དམངས་གཙོ་ཚོགས་པ་གཉིས་བར་འགལ་ཟླ་བྱུང་ཡོད་ཅིང་།བྷོ་ཤི་སྲིད་གཞུང་གིས་དམིགས་བསལ་མནར་གཅོད་གཏོང་སྟངས་བརྒྱུད་ནས་འཇིགས་སྐུལ་པའི་གསང་བའི་གནས་ཚུལ་ཤེས་རྟོགས་བྱས་ཏེ་ཨ་རིའི་རྒྱལ་སྲུང་བདེ་འཇགས་སྲུང་སྐྱོབ་བྱེད་པར་ཕན་ཐོགས་ཆེན་པོ་ཡོད་ཚུལ་བརྗོད་དེ།སྲིད་བྱུས་ལག་བསྟར་བྱེད་པའི་ཆོག་མཆན་སྤྲད་ཡོད་ཀྱང་།ཕྱིས་སུ་ཨ་རིའི་གསང་བའི་ལས་ཁུངས་ཀྱིས་འཇིགས་སྐུལ་པ་ཚོར་མི་སྤྱོད་ལས་འདས་པའི་འདྲི་རྩད་བྱས་པའི་གསང་བའི་གནས་ཚུལ་ཕྱི་ལ་ཤོར་བར་བརྟེན།འཛམ་གླིང་འགྲོ་བ་མིའི་ཐོབ་ཐང་ལྷན་ཚོགས་དང་རྒྱལ་སྤྱིའི་འགྲོ་བ་མིའི་ཐོབ་ཐང་རྟོག་ཞིབ་ཚོགས་པ།རྒྱལ་སྤྱིའི་ཉེས་ཡངས་ཚོགས་པ་བཅས་ཀྱིས་ཨ་རིའི་གསང་བའི་ལས་ཁུངས་ལ་སྐྱོན་བརྗོད་ཤུགས་ཆེན་བྱས་ཡོད་སྟབས།༢༠༠༩ལོར་སྲིད་འཛིན་ཨོ་བྷ་མས་དམིགས་བསལ་མནར་གཅོད་བྱེད་སྟངས་མཚམས་འཇོག་བྱས་ཡོད་པ་མ་ཟད།སྐབས་དེར་ཨ་རིའི་གྲོས་ཚོགས་གོང་མའི་ནང་དམངས་གཙོ་ཚོགས་པའི་འཐུས་མི་མང་ཤོས་ཆགས་ཡོད་སྟབས།གསང་བའི་ལས་ཁུངས་ཀྱིས་འཇིགས་སྐུལ་པ་ཚོར་འདྲི་རྩད་བྱེད་སྟངས་སྐོར་ལ་རྟོག་ཞིབ་ཚོགས་ཆུང་དེ་བཙུགས་པ་ཞིག་ཡིན་འདུག